Copelatinae

Copelatinae er en underfamilie av biller i familien vannkalver (Dytiscidae).

Både imago og larvene lever i vann. De er avhengig av atmosfærisk luft for å leve, og den henter de i vannoverflaten.

Vannkalver er rovdyr både som larve og imago.

Utseende 
Copelatinae er middelsstore, avlange og strømlinjeformede, oftest svarte vannkalver, gjerne med lysere kanter.

Levevis 
Alle vannkalvene lever i vann både som larver og som voksne. Det eneste stadiet som er på land er puppestadiet: når larven er fullt utvokst, kryper den på land, graver ut et kammer i jorden e.l. og forvandler seg til en puppe. De voksne vannkalvene flyr godt og kan derfor påtreffes et stykke fra vannet.

Utbredelse 
Gruppen er hovedsakelig tropisk.

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver Dytiscidae Leach, 1815
 Underfamilien Copelatinae Van den Branden, 1885
 Stammen Copelatini Van den Branden, 1885
 Slekten Agaporomorphus Zimmermann, 1921
 Slekten Aglymbus Sharp, 1880
 Slekten Copelatus Erichson, 1832 - ca. 470 arter
 Copelatus haemorrhoidalis (Fabricius, 1787)
 Slekten Exocelina Broun, 1886
 Slekten Lacconectus Motschulsky, 1855
 Slekten Liopterus Dejean, 1833
 Slekten Madaglymbus Shaverdo & Balke, 2008

Eksterne lenker 
 

Vannkalver